Πρόβλεψη για νερό και τις ανάγκες τους θα πρέπει να κάνουν απόψε χιλιάδες Αθηναίοι καθώς η ΕΥΔΑΠ έχει ανακοινώσει ολονύχτιες διακοπές.

Συγκεκριμένα, από τις 10 το βράδυ, η ΕΥΔΑΠ ανακοινώνει ότι λόγω απαραίτητων τεχνικών εργασιών σε κεντρικό τροφοδοτικό αγωγό ύδρευσης, θα υπάρξει πτώση πίεσης έως στέρηση νερού σε τμήματα των Δήμων Καλλιθέας, Παλαιού Φαλήρου, Νέας Σμύρνης, Αλίμου, Ελληνικού και Γλυφάδας.

Η διάρκεια της διακοπής υδροδότησης θα είναι από την Τετάρτη 12/9/2018 στις 22:00 το βράδυ έως και την Πέμπτη 13/9/2018 στις 8:00 το πρωί.

Επισημαίνεται ότι θα καταβληθεί κάθε δυνατή προσπάθεια ελαχιστοποίησης της διάρκειας των εργασιών και επαναφοράς της υδροδότησης.